
Vážení  seniori, ťažko zdravotne postihnuté osoby a ich opatrovatelia, rodinní príslušníci!

Regionálny úrad verejného zdravotníctva so sídlom v Rožňave, Mesto Rožňava a Okresná organizácia Jednoty dôchodcov Slovenska v Rožňave spolu s ďalšími 40 organizáciami Vás pozývajú  na 9. ročník Rožňavského veľtrhu pre seniorov. Toto jedinečné podujatie má svoj príbeh a svoju históriu. Veľtrh sa uskutoční 14. októbra 2026, t.j. v stredu,  so začiatkom od 7:30 hod.  v Spoločenskej sále na Mestskom úrade v Rožňave na Šafárikovej ulici. 
Počas veľtrhu vystúpia významní slovenskí a regionálni odborníci so zaujímavými témami  z oblasti prevencie,  fyzického, psychického, sociálneho a spirituálneho zdravia. 
Počas podujatia budú prebiehať sprievodné aktivity zamerané na zdravie, pomoc v starobe a v chorobe, bezpečnosť, právo, sociálnu oblasť, kultúru a krásu. 
Príďte si po informácie, rady, nové kontakty a možno aj po odpoveď na otázku, ktorú už dlhšie hľadáte. Niekedy totiž stačí jedna užitočná informácia, správny kontakt alebo krátky rozhovor, aby sa niekomu život zmenil k lepšiemu.
Pre účastníkov podujatia je zabezpečené občerstvenie.
Vstup na podujatie a je bezplatný. 
Motto podujatia: „Jeden človek svet nezmení. Ale ak sa spojíme, možno zmeníme celý svet aspoň jednému človeku.“ 
Tešíme sa na stretnutie!

